Allan Dwan
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
Allan Dwan var en amerikansk filmregissør og manusforfatter. Han ble født i Canada, men flyttet med familien til USA da han var syv år gammel.
Dwan var en av Hollywoods mest produktive, og regisserte mer enn 400 filmer fra debuten i 1911 til 1958, de viktigste i stumfilmperioden. Han laget 11 filmer med Douglas Fairbanks, blant annet Robin Hood (1922), samt flere filmer med Gloria Swanson.Lydfilmene var i hovedsak B-filmer, men han fikk kinosuksess med Heidi (1937), med Shirley Temple, basert på Johanna Spyris romanklassiker, og krigsdramaet Sands of Iwo Jima (1949), med John Wayne. Les mer i Store norske leksikon Film i USA